Vijeće srpske nacionalne manjine u Ličko-senjskoj županiji G O S P I Ć

Korenica, 22.12.2022.g.

 **P R O G R A M R A D A**

 **VIJEĆA SRPSKE NACIONALNE MANJINE U LIČKO-SENJSKOJ ŽUPANIJI ZA 2023. GOD.**

Ovim Programom rada planiraju se programske aktivnosti od značaja i interesa za sve pripadnike srpske nacionalne manjine u Ličko-senjskoj županiji, odnosno obaveze i zadaci Vijeća za provedbu istih , a koje su određene i propisane Ustavnim zakonom o pravima nacionalnih manjina , kao : - ostvarivanje Zakonom definiranih političkih, vjerskih, socijalnih, ekonomskih , i drugih prava. - suradnja Vijeća sa drugim vijećima u Republici Hrvatskoj kao i udruženjima u matičnoj državi Srbiji. – unapređenje odnosa međunacionalnih i međuvjerskih sa drugima a prije svih pripadnicima hrvatskog naroda . - unapređenje i intenziviranje suradnje sa Srpskim narodnim vijećem kao koordinacionim tijelom županijskih manjinskih Vijeća, te općinskim manjinskim Vijećima na ostvarenju zajedničkih ciljeva. - osigurati uvjete i način informiranja o svim aktuelnostima i aktivnostima Vijeća prije svih pripadnika srpske zajednice, u Ličko-senjskoj županiji , ali i u dijaspori u cilju uključivanja i interesa za sudjelovanje u provedbi i dopuni Programa rada. Isto će se realizirati preko **web/facebook** stranica Vijeća koje se planiraju izraditi u suradnji sa S.N.V.-om. - radi uočenog nedovoljno artikuliranog i operativnog djelovanja općinskih Vijeća srpske nacionalne manjine u Županiji potrebno je unaprijediti suradnju istih sa županijskim Vijećem i organizacijama višeg stupnja organizacije, te sa Srpskim narodnim vijećem.

 - nastaviti i unaprijediti suradnju sa S.N.V.-om u cilju realizacije određenih kapitalnih projekata, tekućih donacija, pomoći OPG-ima , pružanja pravne pomoći, obnove sakralne i spomeničke baštine itd. Međutim, tri osnovne programske aktivnosti Vijeća koje se financiraju iz proračuna Županije i SNV-a su : 1). Nastaviti kao i prethodnih godina učešće u organiziranju i sufinanciranju kulturno-vjerskih i sportskih manifestacija koje se održavaju na području Županije kao: „Ivanjdan“- 07. Jula u Medku, „Petrovdan“ -12.Jula u Vrhovinama i Ličkom Petrovom selu, „Ilindan- 02. Avgusta u Nebljusima (D.Lapac), „Preobraženje gospodnje“-19. Avgusta u Mutiliću (Udbina), „Velika Gospojina“- 28. Avgusta u Vrelu Koreničkom,… te organiziranje učešća na komemoracijama. 2). Nastaviti obnovu i adaptaciju spomeničkih, sakralnih i društvenih prostora i objekata uz određeno sufinanciranje a u cilju poboljšanja društvenog života građana. 3). Evidentirati i financijski pomoći starije i socijalno najugroženije građane u gotovo opustjelim naseljima Nadalje, u oblasti obrazovanja davati podršku razvoju srpskog jezika i pisma tako što će se informirati roditelje o modelima obrazovanja , te uz podjelu materijala i pomoć S.N.V.-a. kao i suradnje sa „Prosvjetom“ organizirati početne tečajeve. Posebno, obzirom da su 2023. god. izbori za novi saziv Vijeća, svakako je potrebno dodatno angažiranje i obilazak terena sa svrhom informiranja i educiranja prije svih staračkih kućanstava o ulozi i mogućnostima Vijeća u pružanju određenih usluga i pomoći. Da bi navedene aktivnosti bile kvalitetnije i potpunije provedene planira se i profesionalno zaposlenje tajnika Vijeća na 4-satno radno vrijeme dnevno početkom 2023.god. Financijska sredstva za provedbu ovog Programa planiraju se iz Proračuna Ličko senjske županije ( sukladno člancima 23. i 28. Ustavnog Zakona o pravima nacionalnih manjina) u iznosu od - 180.000 kn, te iz tekuće pomoći Srpskog narodnog vijeća u iznosu od -50.000 kn.

 Korenica, 22.12.2022. god. Predsjednik Vijeća:

 Stanko Momčilović